"มอร์นิ่งสตาร์" เผย กองทุนรวมในเอเชียโตมากที่สุดในโลก - FINNOMENA
ในการบรรยายเรื่อง "เงินลงทุนของทั้งโลกผ่านกองทุนรวมประจำปี 2016" จากมอร์นิ่งสตาร์ เผยว่า ภาพรวมของเม็ดเงินลงทุนในกองทุนรวมทั่วโลกในปี 2016 ที่ผ่านมา มีเงินไหลเข้ากองทุนรวมทั่วโลกสุทธิทั้งหมด 728,000 ล้านเหรียญ ซึ่งลดลงจากเมื่อปี 2015 ที่มีเงินไหลเข้าทั้งหมด 1 ล้านล้านเหรียญ
4 เม.ย. 2560

ในการบรรยายเรื่อง “เงินลงทุนของทั้งโลกผ่านกองทุนรวมประจำปี 2016” จากมอร์นิ่งสตาร์ เผยว่า ภาพรวมของเม็ดเงินลงทุนในกองทุนรวมทั่วโลกในปี 2016 ที่ผ่านมา มีเงินไหลเข้ากองทุนรวมทั่วโลกสุทธิทั้งหมด 728,000 ล้านเหรียญ ซึ่งลดลงจากเมื่อปี 2015 ที่มีเงินไหลเข้าทั้งหมด 1 ล้านล้านเหรียญ
แต่ทั้งนี้มูลค่าทรัพย์สินสุทธิโดยรวมนั้นเพิ่มขึ้นมาอยู่ที่ 30.65 ล้านล้านเหรียญ เนื่องมาจากผลตอบแทนที่ดีในหลายสินทรัพย์ทั่วโลกโดยเฉพาะ ตลาดหุ้นที่โดยรวมเป็นบวกเกือบทั่วโลกในปี 2016 ที่ผ่านมา
ซึ่งสินทรัพย์ที่นักลงทุนทั่วโลกนิยมลงทุนมากที่สุดในปี 2016 ก็คือ กองทุนตราสารหนี้ และกองทุนตลาดเงิน โดยทั้ง 2 ประเภทมีเงินไหลเข้าสุทธิอยู่ที่ 412,000 ล้านเหรียญและ 196,000 ล้านเหรียญ ขณะที่กองทุนหุ้นมีเงินไหลออกสุทธิอยู่ที่ -33,000 ล้านเหรียญ
ซึ่งตรงนี้ก็สะท้อนให้เห็นถึงความกังวลที่นักลงทุนมีต่อตลาดหุ้น แต่อย่างไรก็ตามเรายังเห็นเม็ดเงินไหลเข้าในกองทุนหุ้นจากนักลงทุนในเอเชียกว่า 47,800 ล้านเหรียญ ในปี 2016 ที่ผ่านมา
และอีกหนึ่งเทรนด์การลงทุนที่สำคัญของโลกในปี 2016 ที่ผ่านมาที่ได้รับความนิยมอย่างต่อเนื่องได้แก่ กองทุน Passive Fund โดยเฉพาะอย่างยิ่งกองทุนที่จดทะเบียนในสหรัฐอเมริกา โดยในรอบปีที่ผ่านมานักลงทุนทั้งในอเมริกา และยุโรปต่างขายเงินลงทุนออกในกองทุน Active Fund และนำเงินไปลงทุนในกองทุน Passive Fund แทน ซึ่งตรงจุดนี้เชื่อว่าไม่นานเทรนด์ดังกล่าวนี้ก็คงจะเข้ามาสู่นักลงทุนเอเชียเช่นเดียวกัน
ที่มา : http://www.morningstarthailand.com/th/news/157452/%E0%B8%81%E0%B8%AD%E0%B8%87%E0%B8%97%E0%B8%B8%E0%B8%99%E0%B8%A3%E0%B8%A7%E0%B8%A1%E0%B9%83%E0%B8%99%E0%B9%80%E0%B8%AD%E0%B9%80%E0%B8%8A%E0%B8%B5%E0%B8%A2%E0%B9%82%E0%B8%95%E0%B8%A1%E0%B8%B2%E0%B8%81%E0%B8%97%E0%B8%B5%E0%B9%88%E0%B8%AA%E0%B8%B8%E0%B8%94%E0%B9%83%E0%B8%99%E0%B9%82%E0%B8%A5%E0%B8%81.aspx
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: